arnastofnun/IGC-2024 huggingface dataset:
Þingræður haldnar á Alþingi Íslendinga

Borist hefur eftirfarandi bréf: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur leyfi ég mér með tilvísun til 2. mgr. 53. gr. laga um þingsköp Alþingis að óska eftir því að 1. varaþingmaður Framsfl. í Austurlandskjördæmi, Jónas Hallgrímsson framkvæmdastjóri, Seyðisfirði, taki sæti á Alþingi í fjarveru minni. Þetta er yður hér með tilkynnt, virðulegi forseti. Jón Kristjánsson, 2. þm. Austurl.`` Jónas Hallgrímsson hefur áður tekið sæti á Alþingi á þessu þingi og er boðinn velkominn til starfa.

Það skoðast samþykkt án atkvæðagreiðslu ef enginn hreyfir andmælum að vísa málinu til hv. samgn. 

Já, en þetta eru mannréttindi sem verið er að fjalla um eða alþýðuhjálp en ekki tæknimál Pósts og síma.


             Þar sem fram hafa komið athugasemdir þá mun forseti láta greiða atkvæði um þá tillögu að vísa málinu til samgn.
Þingræður haldnar á Alþingi Íslendinga

Virðulegi forseti. Á fundi samgn. þann 10. nóv. sl. óskaði ég eftir því við formann samgn. og flugmálastjóra sem þar var staddur að samgn. gæfist kostur á að kynna sér áform flugráðs hvað varðar flugmálaáætlun áður en hún væri sem næst fullmótuð. Síðan hef ég á fundum samgn. ítrekað borið fram þessa ósk án þess að við henni hafi verið orðið. Nú heyrum við þingmenn og lesum í fréttum að í nýrri flugmálaáætlun sem kynnt er fréttamönnum á undan þingnefnd og þingmönnum sé m.a. ákveðið að leggja niður nokkra flugvelli sem gegnt hafa mikilsverðu þjónustu- og öryggishlutverki árum saman. Virðulegi forseti. Ég hefði trúlega að öllu eðlilegu átt að biðja um utandagskrárumræðu um þetta mál. En það er erfitt um vik þegar fréttirnar berast þingmönnum aðeins í gegnum fjölmiðla. Annars mun trúlega þó verða óhjákvæmilegt að taka málið upp á þeim vettvangi. Hv. þm. Egill Jónsson, formaður landbn., sagði þegar fréttamaður var að ræða við hann um störf og vinnulag vegna búvörulaga að menn hefðu búið við smákóngaveldi en Alþingi væri nú að styrkja stöðu sína. Virðulegi forseti. Mér er spurn: Eru vinnubrögð Flugmálastjórnar við gerð flugmálaáætlunar í þeim anda sem breytingar á þingsköpum frá árinu 1991 fólu m.a. í sér, þ.e. það markmið að styrkja stöðu þingnefnda við meðferð mála á Alþingi?

Virðulegi forseti. Ég heyrði ekkert nema þögnina. Var það kannski misskilningur hjá mér að beina fyrirspurn til hæstv. forseta um það hvort þessi vinnubrögð samrýmdust þeim meginmarkmiðum sem sett voru með breytingum á þingsköpum árið 1991 um það að styrkja stöðu þingnefnda? Það var fyrirspurnin. Og úr því að hæstv. forseti svaraði mér ekki þá mundi ég vinsamlegast óska eftir svari við því hvort ég hef ekki verið að tala við réttan aðila.

Forseti leit svo á að hv. þm. væri að beina orðum sínum til þess ráðherra sem fer með þau mál sem hv. þm. var að gera athugasemdir við. En forseti getur tekið undir það að sú breyting sem gerð var hér á sínum tíma á þingsköpum var m.a. gerð til þess að styrkja stöðu þingnefnda.
Þingræður haldnar á Alþingi Íslendinga

Borist hefur bréf, dagsett 18. mars 1994: ,,Þar sem ég er á förum til útlanda í opinberum erindum og get því ekki sótt þingfundi í næstu tvær vikur leyfi ég mér með vísun til 2. mgr. 53. gr. laga um þingsköp Alþingis að óska þess að 1. varaþm. Framsfl. í Vestfjarðakjördæmi, Pétur Bjarnason fræðslustjóri, Ísafirði, taki sæti á Alþingi í fjarveru minni. Þetta er yður hér með tilkynnt, virðulegi forseti. Ólafur Þ. Þórðarson, 2. þm. Vestf.`` Pétur Bjarnason hefur áður tekið sæti á Alþingi og er boðinn velkominn til starfa. Þá er hér annað bréf, dagsett 18. mars 1994: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur leyfi ég mér með vísun til 2. mgr. 53. gr. laga um þingsköp Alþingis að óska þess að 1. varaþm. Sjálfstfl. í Vestfjarðakjördæmi, Guðjón A. Kristjánsson skipstjóri, Ísafirði, taki sæti á Alþingi í fjarveru minni. Þetta er yður hér með tilkynnt, virðulegi forseti. Einar K. Guðfinnsson, 3. þm. Vestf.`` Guðjón A. Kristjánsson hefur áður tekið sæti á Alþingi og er boðinn velkominn til starfa.

Samkvæmt 42. gr. þingskapa skal kjósa sérnefnd til að fjalla um frv. til stjórnarskipunarlaga. Forseti telur eðlilegt að gefa þingflokkum ráðrúm til að velja menn í sérnefnd og frestar því málinu þar til það liggur fyrir. Það fer því ekki fram atkvæðagreiðsla um nefnd nú.
Þingræður haldnar á Alþingi Íslendinga

Forseti vill upplýsa hv. þm. að fljótlega verður settur nýr fundur og atkvæðagreiðslur hafnar á nýjan leik þannig að forseti vill biðja hv. þm. að hafa nokkra þolinmæði og vera hér viðstaddir.

Virðulegi forseti. Landbn. hefur farið yfir þetta mál og orðið sammála um niðurstöðu þess. Við 1. umr. skýrði hæstv. landbrh. efni þessa frv. og vísa ég til þess sem þar kom fram. En meginefni þess er að afréttamálefni og fjallskil skuli vera óbreytt þrátt fyrir nýja skipan í sveitarstjórnarmálum. Eins og mönnum er kunnugt er þeim deilt upp eftir ýmsum hætti og öll sveitarfélög hafa skyldur að inna af hendi í þessum efnum. Og með frv. er kveðið á um það, ef að lögum verður, að sú skipan haldist óbreytt þrátt fyrir sameiningu sveitarfélaga. Ég legg svo til, virðulegur forseti, að málinu verði að lokinni þessari umræðu vísað til 3. umr.
Þingræður haldnar á Alþingi Íslendinga

Hæstv. forseti. Þessi grein frv., 7. gr., felur það í sér að því er enn frestað í fjögur ár að taka um það ákvörðun hvort Kennaraháskóli Íslands skuli skipulagður sem þriggja ára skóli eða fjögurra ára skóli. Okkur í minni hlutanum þykir þetta óeðlilegt, ekki síst með tilliti til þess að það er að störfum nefnd sem er að semja rammalöggjöf um kennaranám og hún mun skila af sér nú í vor. Þess vegna finnst okkur þetta óeðlilega langur tími að fresta því enn í fjögur ár að taka um þetta ákvörðun og þess vegna erum við á móti 7. gr.
Þingræður haldnar á Alþingi Íslendinga

Borist hefur eftirfarandi bréf, dags. 8. apríl 1994: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur leyfi ég mér með vísun til 2. mgr. 53. gr. laga um þingsköp Alþingis að óska þess að 1. varaþm. Alþb. í Norðurl. v., Sigurður Hlöðvesson tæknifræðingur, Siglufirði, taki sæti á Alþingi í fjarveru minni. Þetta er yður hér með tilkynnt, virðulegi forseti. Ragnar Arnalds, 3. þm. Norðurl. v.``

Það hefur komið fram ný tillaga hæstv. ráðherra um að málinu verði vísað til utanrmn. og hefst nú atkvæðagreiðslan.
Þingræður haldnar á Alþingi Íslendinga

Virðulegi forseti. Ég vil skýra frá því að á fundi allshn. í morgun var frv. til laga um samfélagsþjónustu aftur tekið til umræðu vegna ábendinga um ákveðinn þátt þess og framkvæmd ef frv. verður að lögum. Í frv. sem lagt var fram upphaflega var gert ráð fyrir því að samfélagsþjónustunefnd, samkvæmt 5. gr. frv., yrði skipuð með öðrum hætti en nú er raun á, en nefndin skal samkvæmt ákvæðum frv. til bráðabirgða vinna til 1. júlí 1995 að undirbúningi að gildistöku laganna verði þau samþykkt og að undirbúningi að framkvæmd þess úrræðis sem samfélagsþjónusta er. Samkvæmt 5. gr. frv., eins og hún var, átti forstjóri Fangelsismálastofnunar ríkisins að eiga sæti í nefndinni, en sú stofnun fer með mikilvæga þætti framkvæmdar laganna. Í meðferð allshn. og Alþingis varð hins vegar sú breyting á frv. að samfélagsþjónustunefnd fær stöðu æðra stjórnsýslustigs gagnvart Fangelsismálastofnun í vissum tilvikum sem skapar möguleika á málskoti og endurskoðun ákvörðunar sem er íþyngjandi fyrir brotamanninn. Þessi breyting á stöðu nefndarinnar gagnvart Fangelsismálastofnun leiðir af sér þá breytingu á skipun samfélagsþjónustunefndar, samkvæmt 5. gr. frv., að þar má nú enginn starfsmaður Fangelsismálastofnunar eiga sæti. Það er hins vegar áfram eðlilegt og raunar alveg nauðsynlegt eðli málsins samkvæmt að Fangelsismálastofnun ríkisins komi að undirbúningi þessa máls vegna þess hve stofnunin hefur miklu hlutverki að gegna við framkvæmd laganna og því þarf að leggja það fyrir þá samfélagsþjónustunefnd sem skipuð verður og á samkvæmt ákvæði til bráðabirgða í frv. að undirbúa gildistöku laganna, svo sem áður sagði, að hún hafi náið samband við Fangelsismálastofnun og samvinnu um allan þann undirbúning. Eðlilegt er að um þetta verði gefin skýr fyrirmæli af hálfu hæstv. dómsmrh. og því ætti það ekki að koma að sök við þennan undirbúning þótt fulltrúi Fangelsismálastofnunar eigi nú ekki sæti í nefndinni. Stofnunin ætti þannig beinan þátt að þessari undirbúningsvinnu svo sem nauðsynlegt er. Virðulegi forseti. Fyrir hönd allshn. vil ég koma þessum ábendingum á framfæri við hæstv. dómsmrh. og vænti þess að þeim verði vel tekið.

Frú forseti. Það er rétt sem fram kemur hjá hv. 6. þm. Reykv., formanni hv. allshn., að með þeirri breytingu sem hefur orðið á frv. á Fangelsismálastofnun eða forstjóri Fangelsismálastofnunar ekki lengur aðild að samfélagsþjónustunefndinni og fyrir þá sök þarf að gera sérstakar ráðstafanir til þess að tryggja aðild Fangelsismálastofnunar að undirbúningi þessa máls. Ég tel þessa ábendingu nefndarinnar rétta og nauðsynlega og mun þess vegna gera ráðstafanir þegar samfélagsþjónustunefnd verður skipuð til þess að koma í erindisbréfi því sjónarmiði á framfæri sem hér hefur verið nefnt og tryggja eðlilega aðild Fangelsismálastofnunar að undirbúningi málsins.
Þingræður haldnar á Alþingi Íslendinga

Svo háttar til með þau tvö mál sem á dagskrá eru, sem verið er að útbýta hér á fundinum, að of skammt er liðið frá fyrri umræðu eða útbýtingu og verður því að leita afbrigða um að bæði þessi mál megi koma á dagskrá og til umræðu og verður nú þeirra afbrigða leitað.

Hæstv. forseti. Ég mæli fyrir till. til þál. um að Alþingi álykti að veita samþykki til þess að fundum þingsins verði frestað frá 17. júní 1994 og standi sú frestun til septemberloka. Tillagan skýrir sig sjálf.

Gefið hefur verið út svofellt forsetabréf: ,,Forseti Íslands gjörir kunnugt: Að ég hef ákveðið, samkvæmt 37. gr. stjórnarskrárinnar, að Alþingi skuli koma saman á Þingvöllum föstudaginn 17. júní 1994. Gjört í Reykjavík, 8. júní 1994. Vigdís Finnbogadóttir.
Þingræður haldnar á Alþingi Íslendinga

Jón Helgason, 2. þm. Suðurl., Kristín Einarsdóttir, 10. þm. Reykv. Fjarvistarleyfi: Halldór Ásgrímsson, 1. þm. Austurl., Lára Margrét Ragnarsdóttir, 13. þm. Reykv., Ólafur G. Einarsson menntmrh.
Þingræður haldnar á Alþingi Íslendinga

Guðrún J. Halldórsdóttir, 18. þm. Reykv., Jón Baldvin Hannibalsson utanrrh., Margrét Frímannsdóttir, 4. þm. Suðurl., Ólafur Ragnar Grímsson, 8. þm. Reykn., Páll Pétursson, 1. þm. Norðurl. v., Sólveig Pétursdóttir, 6. þm. Reykv., Valgerður Sverrisdóttir, 3. þm. Norðurl. e. Aðalmenn taka sæti á ný: Davíð Oddsson forsrh., Þorsteinn Pálsson sjútvrh.

Virðulegi forseti. Hér er um að ræða lækkun heimilda til Lánasjóðs ísl. námsmanna að upphæð 65 millj. Lækkun heimilda til lánasjóðsins er tilkomin vegna þess að lántökur hafa dregist saman. Eftir nýjum reglum eru þær til þess fallnar að draga úr jafnrétti til náms í landinu. Ég tel að reglunum þurfi að breyta svo að námsmenn geti nýtt sér þær til að lagfæra stöðu sína en að óbreyttum reglum núna 1994 mun þetta fjármagn ekki nýtast. Því mun ég sitja hjá við atkvæðagreiðsluna.

Virðulegi forseti. Ég get tekið undir það sem kom fram í skýringu með greininni áðan. Verið er að lækka fjármagn til lánasjóðsins í stað þess að gefa svigrúm til þess að leiðrétta þær óréttlátu reglur sem stjórn lánasjóðsins hefur sett sér við úthlutun á fjármagni og það hefði getað komið námsmönnum til góða. Þess vegna erum við á móti því að lækka framlag til lánasjóðsins um þetta.
Þingræður haldnar á Alþingi Íslendinga

Björn Bjarnason, 3. þm. Reykv., Gísli S. Einarsson, 4. þm. Vesturl., Jón Baldvin Hannibalsson utanrrh., Lára Margrét Ragnarsdóttir, 13. þm. Reykv.

Virðulegi forseti. Eins og hv. þm. mun væntanlega vera í minni, þá var eftir því leitað að landbn. tæki þetta mál aftur til umfjöllunar á milli umræðna og hefur hún orðið við því. Eftirtaldar breytingar liggja því fyrir við afgreiðslu málsins: 1. Á þskj. 311 stendur a-liðurinn óhaggaður frá því sem var við 2. umr. en b-liðurinn er kallaður aftur. 2. Á þskj. 376 er lögð fram tillaga við breytingu á 1. málsl. 3. efnismgr. 1. gr. frv. sem hljóðar svo, með leyfi forseta: ,,Framleiðsluráð skal skipað til eins árs í senn frá og með 1. apríl ár hvert.`` Í staðinn er lagt til að komi, eins og segir í brtt., að 1. málsl. orðist þannig: Framleiðsluráð skal skipað árlega við lok hvers reglulegs búnaðarþings. Það er þá alveg skýrt að nýtt Framleiðsluráð tekur til starfa þegar að loknu fyrsta búnaðarþingi og hefst þá kjörtímabil þess ráðs. Með sama hætti er lagt til að gerð verði breyting á 2. gr. sem er sama efnis með því að þar falli niður síðasti málsliðurinn og í staðinn komi það orðalag sem brtt. kveður á um. Það er augljóst mál að það var full ástæða til að fara nákvæmar yfir málið og að ábendingar hæstv. landbrh. voru í tíma talaðar.

Virðulegi forseti. Ég mæli hér fyrir frv. til laga um breyting á lögum um tekjustofna sveitarfélaga, nr. 90/1990, með síðari breytingum. Frv. er á þskj. 396. Frv. þetta er lagt fram samhliða frv. til laga um breyting á lögum nr. 75/1981, um tekjuskatt og eignarskatt, með síðari breytingum. Í því frv. er gert ráð fyrir að tekjuskattur verði ekki lagður á launatekjur barna og ungmenna undir 75 þús. kr. á ári. Með frv. því sem hér er mælt fyrir er lagt til að sams konar undanþága verði á útsvarsgreiðslum barna og ungmenna vegna launa undir ofangreindum tekjumörkum. Að öðru leyti vísast til athugasemda með fyrrgreindu frv. um tekjuskatt og eignarskatt. Í 1. gr. er tekið fram að börn og ungmenni, sbr. 2. og 3. mgr. 63. gr. laga um tekjuskatt og eignarskatt, þurfi ekki að greiða útsvar af tekjum sem eru innan við það lágmark sem tilgreint er í 2. mgr. 67. gr. sömu laga. Gert er hins vegar ráð fyrir að áfram verði að greiða 2% útsvar af tekjum umfram tiltekið lágmark. Að lokum er lagt til að hin breytta skattlagning barna og ungmenna komi til framkvæmda vegna tekna á árinu 1995. Eins og fyrr segir var mælt fyrir frv. um breytingu á tekjuskattslögunum sl. föstudag. Það hefði verið eðlilegt að þetta frv. um breytingu á útsvari hefði fylgt því þá en það voru mistök að að kom ekki inn í þingið á föstudaginn. Það er mikilvægt að þetta frv. verði afgreitt samhliða þannig að það skapist ekki misræmi í skattlagningu. Ég legg til að frv. verði vísað til 2. umr. og félmn.
Þingræður haldnar á Alþingi Íslendinga

Anna Ólafsdóttir Björnsson, 9. þm. Reykn., Árni R. Árnason, 5. þm. Reykn., Guðmundur Hallvarðsson, 16. þm. Reykv., Guðni Ágústsson, 5. þm. Suðurl., Ingibjörg Pálmadóttir, 2. þm. Vesturl., Jóhann Ársælsson, 3. þm. Vesturl., Matthías Bjarnason, 1. þm. Vestf., Stefán Guðmundsson, 4. þm. Norðurl. v., Steingrímur J. Sigfússon, 4. þm. Norðurl. e., Vilhjálmur Egilsson, 5. þm. Norðurl. v., Össur Skarphéðinsson umhvrh.

Borist hefur svohljóðandi bréf, dagsett 27. jan. 1995: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur leyfi ég mér með vísun til 2. mgr. 53. gr. laga um þingsköp Alþingis að óska þess að 1. varaþm. Framsfl. í Norðurl. e., Guðmundur Stefánsson framkvæmdastjóri, Akureyri, taki sæti á Alþingi í fjarveru minni. Þetta er yður hér með tilkynnt, virðulegi forseti. Guðmundur Bjarnason, 1. þm. Norðurl. e.`` Guðmundur Stefánsson hefur áður tekið sæti á Alþingi og er hann boðinn velkominn til starfa.
Þingræður haldnar á Alþingi Íslendinga

Halldór Blöndal landbrh., Ingi Björn Albertsson, 5. þm. Reykv., Rannveig Guðmundsdóttir félmrh., Sólveig Pétursdóttir, 6. þm. Reykv., Tómas Ingi Olrich, 5. þm. Norðurl. e., Þorsteinn Pálsson sjútvrh.
Þingræður haldnar á Alþingi Íslendinga

Jón Kristjánsson, 2. þm. Austurl., Jóna Valgerður Kristjánsdóttir, 6. þm. Vestf., Lára Margrét Ragnarsdóttir, 13. þm. Reykv., Salome Þorkelsdóttir, 2. þm. Reykn. Aðalmaður tekur sæti á ný: Páll Pétursson, 1. þm. Norðurl. v.

Hér er tilkynning um utandagskrárumræðu sem fer fram í dag kl. 15.10. Málshefjandi er hv. 2. þm. Vesturl., Ingibjörg Pálmadóttir. Hún beinir máli sínu til hæstv. heilbrrh. Umræðan fer fram samkvæmt 1. mgr. 50. gr. þingskapa og umræðuefnið er tilvísanakerfið.
Þingræður haldnar á Alþingi Íslendinga

Halldór Blöndal landbrh.
Þingræður haldnar á Alþingi Íslendinga

Halldór Ásgrímsson utanrrh.
Þingræður haldnar á Alþingi Íslendinga

Borist hefur eftirfarandi bréf, dags. 28. sept. 1995: ,,Þar sem ég er á förum til útlanda og get því ekki sótt þingfundi næstu tvær vikur leyfi ég mér með vísun til 2. mgr. 53. gr. laga um þingsköp Alþingis að óska þess að 1. varaþm. Alþfl. í Reykjavíkurkjördæmi, Ásta B. Þorsteinsdóttir hjúkrunarfræðingur, taki sæti á Alþingi í fjarveru minni. Þetta er yður hér með tilkynnt, virðulegi forseti. Jón Baldvin Hannibalsson, 9. þm. Reykv.`` Kjörbréf Ástu B. Þorsteinsdóttur hefur verið rannsakað og samþykkt. Hún hefur eigi áður tekið sæti á Alþingi og ber því að undirrita drengskaparheit að stjórnarskránni.

Ásta B. Þorsteinsdóttir hefur undirritað drengskaparheit að stjórnarskránni og er hún boðin velkomin til þingstarfa.

Samkvæmt 3. mgr. 3. gr. þingskapa skal nú fara fram kosning sex varaforseta. Samkomulag er milli þingflokka um að kjósa að þessu sinni einungis fjóra varaforseta. Ef enginn hreyfir andmælum lítur forseti svo á að samþykkt séu afbrigði frá þingsköpum um að kosning fimmta og sjötta varaforseta fari ekki fram að svo stöddu. Forseti lítur svo á að það sé samþykkt.

Ég óska varaforsetum til hamingju með kjörið og velfarnaðar í starfi. Ég vænti þess að eiga góða samvinnu við varaforseta á þessu þingi eins og á hinu nýliðna þingi.

Forseti mun í framhaldi af kjöri fastanefnda beita sér fyrir því sem fyrr að gerð verði áætlun um fundatíma nefndanna. Ætlun forseta er að slík fundaáætlun liggi fyrir á morgun miðvikudag og geti nefndirnar þá komið saman til síns fyrsta fundar samkvæmt þeirri áætlun frá og með næstu viku nema nefndarformenn óski að halda fundi í nefndum í þessari viku og verður þá til þeirra funda boðað sérstaklega.

Sætaúthlutun fer þannig fram að þingmenn verða kvaddir hingað að forsetaborði með nafnakalli til að draga sér sæti. Verður nú hlutað um sæti þingmanna og fyrst þingmanna dregur sér sæti Kristín Ástgeirsdóttir.
Þingræður haldnar á Alþingi Íslendinga

[18:31] Hæstv. forseti. Þar sem ég virðist vera eini hv. þm. sem greiddi atkvæði gegn þessu frv. tel ég mér skylt að gera grein fyrir ástæðunni. Ég tel að þetta mál sé allt hið sorglegasta eins og ég hef marglýst yfir. Hér var um að ræða leiðréttingu á úr sér gengnum ákvæðum laga um þingfararkaup. Ég tel og verð að segja alveg eins og er að málið hafi verið illa kynnt og þjóðin hafi misskilið allt eðli þessa máls. Ég held að mér þyki þessi umræða öll, þessi afgreiðsla mála Alþingi til vansa og er á móti þessu frv. frá byrjun til enda og treysti mér ekki til þess að fylgja flokki mínum í því efni. Ég tel að engin ástæða hafi verið til þess að breyta þeim lögum sem þegar voru sett og mér þykir mjög miður að þjóðin skuli hafa verið afvegaleidd með misvísandi upplýsingum um efni þessa máls. Mér þykir þingmenn leggjast lágt við að hlaupa eftir upphlaupum þeirra sem hvorki vildu né gátu skilið eðli málsins og ég tel að hið háa Alþingi eigi ekki að vinna á þessa lund og harma þetta mál allt saman.

[18:33] Herra forseti. Hér er verið að samþykkja að skattleggja sérstakan starfskostnað alþingismanna. Við þingmenn Þjóðvaka styðjum það. Hins vegar var felld tillaga okkur um að afnema 16. gr. laganna. Það gilda því áfram sérstök skattalög fyrir alþingismenn. Að mati okkar þingmanna Þjóðvaka er óhæfa að sérstök skattalög skuli gilda um alþingismenn. Við hörmum þessa niðurstöðu og munum sitja hjá við lokaafgreiðslu málsins.
Þingræður haldnar á Alþingi Íslendinga

[13:19] Hæstv. forseti. Ég leyfi mér að mæla fyrir litlu frv. Það er ekki nema tvær greinar og lætur ekki mikið yfir sér. Efni frv. er þar að auki að verða hv. þm. nokkuð kunnugt. Það felur í sér að fresta einu sinni enn ákvörðun sem landbrh. þarf að taka um heildargreiðslumark sauðfjárafurða fyrir verðlagsárið 1996--1997. Farið er fram á að sá frestur verði framlengdur frá morgundeginum, 1. des. til 6. des. þar sem ekki er lokið í hv. Alþingi umræðu um frv. til laga um breytingu á lögum um framleiðslu, verðlagningu og sölu á búvörum, nr. 99/1993, með síðari breytingum, nauðsynlegum breytingum sem tengjast búfjársamningnum sem gerður var milli Bændasamtaka Íslands og ríkisstjórnarinnar og dags. var 1. okt. sl. Hv. Alþingi þekkir málið og málavexti. Ég vona að fullkomin samstaða sé um að afgreiða málið með þessum hætti þannig að umræðan í gær og dag um breytingar á búvörulögunum geti haldið eðlilega áfram eftir helgina. Tími til umræðu hefur verið naumur. Nefndastörfum lauk í gærmorgun. Nefndarálitum var dreift upp úr hádegi og umræða hófst ekki fyrr en síðdegis þannig að öllum er ljóst að tími til umræðunnar hefur verið mjög knappur, en ég vona að með þessu náist betri sátt um afgreiðslu málsins. Þessi frestur sem beðið er um til 6. des. dugir til að hægt sé að ljúka umræðu um hið fyrra mál sem ég hef nefnt og ljúka afgreiðslu þess þann 7. des. Málið hefur verið rætt við einstaka nefndarmenn í landbn. þannig að ég geri ekki tillögu um því verði vísað til hv. landbn. Ég held að á því sé ekki þörf þar sem öllum nefndarmönnum er kunnugt um það og hafa áður fjallað um frv. sama eðlis. Ég óska því eftir að málinu verði vísað til 2. umr. að lokinni þessari umræðu.

[13:22] Virðulegi forseti. Með þessu litla frestunarfrv. hefur hæstv. landbrh. að mínu mati staðfest að sú gagnrýni sem fram hefur verið borin á málsmeðferðina er réttmæt. En hann hefur brugðist við með sanngjörnum hætti. Staðreyndin er sú að þetta mál hefur verið lengi til umfjöllunar í landbn. Það hefur dregist mjög lengi að samkomulag tækist milli stjórnarliða um málið. Síðan er það að þegar þeir hafa loksins náð samkomulagi um brtt., þá stóð til að keyra málið í gegnum þing án þess að hæfilegur tími gæfist fyrir stjórnarandstöðu að kynna sér þær breytingar sem á voru orðnar eða undirbúa hugsanlega aðrar breytingar. Með þessari niðurstöðu, frestun málsins fram í næstu viku, er raunverulega verið að viðurkenna að málsmeðferðinni hafi verið áfátt. Ég vil líka benda á að umræðan sem fram hefur farið hefur verið með þeim hætti að jafnt stjórnarliðar sem stjórnarandstæðingar hafa sett fram gagnrýni á málið, á málsmeðferð, efnistök og efnisinnihald þess. Ég vil því fagna frv. landbrh. og tel að hann hafi tekið skynsamlegan kost með því að flytja það.